《赠僧》
明代·郑珞

桑门闻说远公贤，遁迹庐山四十年。祗树清风挥玉麈，昙花香雨拥青莲。

乾坤梦觉空中相，水月心閒定里禅。尘事相关长扰扰，虎溪何日细谈玄。

作者简介：福建闽县人，字希玉。永乐十三年进士。授刑部主事。宣德中，擢宁波知府，上书劾治中官裴可烈贪暴不法，帝为诛可烈。治绩为两浙最，后擢浙江参政，卒官。